पाएं अपने शहर की ताज़ा ख़बरें और फ्री ई-पेपरडाउनलोड करें
जिला कलेक्टर एवं पदेन अध्यक्ष आपदा प्रबंधन प्राधिकरण नन्नूमल पहाडिय़ा ने कोरोना वायरस के बढ़ते संक्रमण की रोकथाम एवं बचाव कार्य में लगे जिले के चिकित्सा विभाग एवं आयुर्वेद विभाग के सरकारी एवं निजी वाहनों को एनएच एवं स्टेट हाईवे सहित अन्य सड़क मार्गों पर स्थित टोलनाकों पर टोल मुक्त करने के निर्देश दिए हैं।
उन्होंने प्रबंधक एनएच नं. 48 शाहजहांपुर, जयपुर एवं प्रोजेक्ट डायरेक्टर रिडकोर अलवर तथा प्रोजेक्ट डायरेक्टर आरएसआरडीसी भरतपुर को निर्देश दिए हैं कि कोविड-19 संक्रमण की रोकथाम एवं आपातकालीन स्वास्थ्य सेवाओं की व्यवस्थाओं के लिए जिला, ब्लॉक, सेक्टर स्तरीय चिकित्सा एवं स्वास्थ्य विभाग एवं आयुर्वेद विभाग के अधिकारी व कर्मचारियों को जिले में एक से दूसरे स्थान पर 24 घंटे के शॉर्ट नोटिस पर तुरंत जाना होता है।
कोराेना के वर्तमान परिप्रेक्ष्य एवं आपातकालीन सेवाओं से जुड़े चिकित्सा विभाग एवं आयुर्वेद विभाग के अधिकारियों एवं कर्मचारियों के सरकारी व निजी वाहनों को विभागीय पहचान पत्र दिखाने पर टोल टैक्स से मुक्त रखा जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn